wickkiey/tamil-wikipedia-chunked huggingface dataset:
# மடோனா

## அறக்காரியங்கள்

இவரது பிற முயற்சிகளில் அழகு சாதனப் பொருட்கள், எழுதப்பட்ட படைப்புகள், சுகாதார விடுதிகள் மற்றும் திரைப்படத் தயாரிப்பு ஆகியவையும் அடங்கும். மடோனா பல்வேறு தொண்டு நிறுவனங்களுக்கும் பங்களிப்பு செய்கிறார், 1998 இல் *ரே ஆஃப் லைட்* அறக்கட்டளையையும் 2006 இல் *ரைசிங் மலாவி* என்ற அறக்கட்டளையையும் நிறுவினார். மேலும் பாலின சமத்துவம் மற்றும் நேஆ. நேபெ. இ. மா. சமூகத்தின் உரிமைகளுக்காக வாதிடுகிறார்.  
மேடம் துசாட்ஸ் அருங்காட்சியகத்தில் மடோனாவின் மெழுகு உருவம்]]
மடோனா இசையை மீறிய ஒரு மரபை உருவாக்கியுள்ளார். மேலும் சமூகவியலாளர்கள், வரலாற்றாசிரியர்கள் மற்றும் பிற அறிஞர்களால் ஆய்வு செய்யப்பட்டு, அமெரிக்க கலாச்சார ஆய்வுகளின் துணைத் துறையான மடோனா ஆய்வுகளின் எழுச்சிக்கு பங்களித்துள்ளார்.
# கோக்கைன்

ஏறக்குறைய உலகின் அனைத்து பகுதிகளிலும் மருத்துவம் சாராத நோக்கங்களுக்கு அல்லது அரசு ஒப்புதலின்றி இதனை வைத்திருப்பது, வளர்ப்பது மற்றும் விநியோகம் செய்வது சட்டவிரோதமாக இருக்கிறது. ஏறக்குறைய எல்லா நாடுகளிலும், இதனை சுதந்திர வர்த்தகமயமாக்குவது சட்டவிரோதமானதாகவும் கடுமையான தண்டனைக்கு உரியதாகவும் இருந்த போதிலும், உலகளாவிய அளவில் இதன் பயன்பாடு பல்வேறு சமூக, கலாச்சார, மற்றும் தனிநபர் அந்தரங்க மட்டங்களில் பரந்துபட்டதாய் இருக்கிறது.
# கோக்கைன்

## வரலாறு

### கோகோ இலை

ஆயிரம் ஆண்டுகளுக்கும் அதிகமாக தென் அமெரிக்காவின் பூர்வீக மக்கள் கோகோ இலையினை (*எரித்ராக்சிலோன் கோகோ* ) மென்று சுவைத்து வந்தனர், இது உயிர்ச் சத்துகளையும் அத்துடன் கோகோயின் உள்ளிட்ட ஏராளமான அல்கலாய்டுகளையும் கொண்ட ஒரு தாவரமாகும். இந்த இலை அன்றும் இன்றும் உலகளாவிய அளவில் ஏறக்குறைய எல்லா பூர்வீக பழங்குடி சமுதாயத்தினரும் மென்று சுவைப்பதாக அமைந்துள்ளது - புராதன பெருவியன் மம்மிக்கள் கோகோ இலைகளின் எச்சங்களுடன் கண்டெடுக்கப்பட்டுள்ளன, அத்துடன் அந்த காலகட்டத்து பாண்டங்கள் சித்தரிக்கும் மனிதர்கள் கன்னங்கள் உப்பியிருக்க ஏதோ ஒன்றை சுவைத்துக் கொண்டிருப்பதாக சித்தரிக்கப்பட்டுள்ளனர். அத்துடன் இந்த நாகரிகங்களில் கோகோ இலைகள் மற்றும் எச்சிலின் கலவை தான் அறுவைச் சிகிச்சைக் காலத்திற்கான மயக்கமருந்தாய் பயன்பட்டது என்பதற்கான ஆதாரங்களும் உள்ளன.  
ஸ்பேனியர்கள் தென் அமெரிக்காவை ஆட்சி செய்த போது, இந்த இலை தங்களுக்கு வலிமையும் சக்தியும் அளித்ததாக பழங்குடியினர் கூறிய கூற்றை நிராகரித்து, இந்த இலையை மெல்லும் பழக்கத்தை சாத்தானின் வேலை என அறிவித்தனர். ஆனால் இந்த கூற்றுக்கள் எல்லாம் உண்மை என்று கண்டறியப்பட்ட போது, அந்த இலையை சட்டப்பூர்வமாக்கி வரிவிதித்தனர், ஒவ்வொரு பயிரின் மதிப்பிலும் 10% எடுத்துக் கொண்டனர். 1569 ஆம் ஆண்டில் நிகோலஸ் மோனார்டெஸ் விவரிக்கையில், ”மகா அமைதி”யை தூண்டுவதற்கு பூர்வீக குடியினர் புகையிலை மற்றும் கோகோ இலைகள் கலவையை மென்று வந்தனர் என்று தெரிவித்தார்:  
In 1609, பட்ரே ப்ளாஸ் வலேரா எழுதினார்:
# கோக்கைன்

## வரலாறு

### பிரித்தெடுத்தல்

கோகோவின் கிளர்ச்சி தூண்டும் மற்றும் பசியடக்கும் பண்புகள் பல நூற்றாண்டு காலமாய் அறியப்பட்டிருந்தது என்றாலும், கோகோயின் அல்கலாய்டு பிரித்தெடுப்பது 1855 ஆம் ஆண்டு வரை சாதிக்கப்படாததாய் இருந்தது. ஏராளமான ஐரோப்பிய விஞ்ஞானிகள் கோகோயினை பிரித்தெடுக்க முயற்சி செய்து தோற்றனர், அதற்கு இரண்டு காரணங்கள் இருந்தன: போதுமான வேதியியல் அறிவு அச்சமயத்தில் வளர்ச்சியுறாதிருந்தது, மற்றும் கோகோ யூரோ-ஆசியப் பகுதிகளில் வளரவில்லை, அத்துடன் கண்டம் கடந்த போக்குவரத்தில் அவை சேதாரமுற்று கோகோயின் மோசமானது.  
1855 ஆம் ஆண்டில் ஜேர்மன் வேதியியல் விஞ்ஞானியான பிரெடரிக் கேட்கெ மூலம் தான் முதன்முதலில் கோகோயின் அல்கலாய்டு பிரித்தெடுக்கப்பட்டது. இந்த அல்கலாய்டுக்கு “எரித்ராக்சிலின்” என்று பெயரிட்ட கேட்கெ, *ஆர்சிவ் டெர் பார்மஸி* (Archiv der Pharmazie) ஜர்னலில் இதன் விவரிப்பையும் வெளியிட்டார்.  
1856 ஆம் ஆண்டில், *நோவாரா* வில் (உலகத்தைச் சுற்ற சக்கரவர்த்தி ஃபிரான்ஸ் ஜோசபால் அனுப்பப்பட்ட ஒரு ஆஸ்திரிய போர்க்கப்பல்)
சென்ற விஞ்ஞானியான டாக்டர் கார்ல் ஸ்கெர்சரிடம், தென் அமெரிக்காவில் இருந்து பெருமளவில் கோகோ இலைகளைக் கொண்டு வருமாறு பிரெடரிக் வோஹ்லர் கேட்டுக் கொண்டார். 1859 ஆம் ஆண்டில், இந்த கப்பல் தனது பயணங்களை முடித்துத் திரும்பிய போது, வோஹ்லர் ஒரு பெட்டி நிரம்ப கோகோ இலைகளைப் பெற்றார். இந்த இலைகளை ஜேர்மனி கோட்டிங்கென் பல்கலைக்கழகத்தில் ஆராய்ச்சிப் படிப்பு மாணவராய் இருந்த ஆல்பர்ட் நீமென் என்னும் பிஎச்.டி. மாணவருக்கு வோஹ்லர் அனுப்பினார், அவர் ஒரு மேம்பட்ட சுத்திகரிக்கும் நிகழ்முறையை உருவாக்கினார்.  
கோகோயினைப் பிரித்தெடுக்க தான் மேற்கொண்ட ஒவ்வொரு படியையும் நீமேன் *Über eine neue organische Base in den Cocablättern* (*கோகோ இலைகளில் ஒரு புதிய கரிம காரம் குறித்து* ) என்ற தலைப்பிலான ஒரு ஆய்வுக்கட்டுரையில் விவரித்தார், 1860 ஆம் ஆண்டில் வெளியான இக்கட்டுரை இவருக்கு டாக்டர் பட்டம் பெற்றுத் தந்தது, இக்கட்டுரை இப்போது பிரித்தானிய நூலகத்தில் உள்ளது. அல்கலாய்டின் “நிறமற்ற ஒளிஊடுருவும் பட்டகம்” குறித்து எழுதிய அவர், “அதன் கரைசல்கள் ஒரு காரத்தன்மைக்கான வேதிவினையையும், ஒரு கடும் சுவையையும் கொண்டிருக்கின்றன, எச்சில் ஊறுவதை அதிகப்படுத்துவதோடு ஒரு விசித்திரமான மரத்த உணர்வை விட்டுச் செல்கின்றன, அதன்பின் நாக்கில் பட்டால் சளி பிடித்த உணர்வும் பின்தொடர்கிறது” என்று கூறினார். மற்ற அல்கலாய்டுகள் “-ine" என்கிற துணைப் பெயரைக் கொண்டு (இலத்தீன் *-ina* என்பதில் இருந்து வந்தது) உருவாக்கப்பட்டிருந்த வழக்கத்தால் நீமேன் இந்த அல்கலாய்டுக்கு “கோகோயின்” எனப் பெயரிட்டார். இந்த கூட்டுச் சேர்க்கை டிரோபினோன் என்னும் தொடர்புபட்ட இயற்கை தயாரிப்பில் இருந்து துவங்கியதோடு ஐந்து படிகளை எடுத்தது.
# கோக்கைன்

## வரலாறு

### மருத்துவ பயனாக்கம்

இந்த புதிய அல்கலாய்டின் கண்டுபிடிப்பைத் தொடர்ந்து, மேற்கத்திய மருத்துவம் இந்த தாவரத்தின் சாத்தியமான பயன்பாடுகளை துரிதமாகச் சுரண்டத் துவங்கியது.  
1879 ஆம் ஆண்டில், வுர்ஸ்பர்க் பல்கலைக்கழகத்தின் (University of Würzburg) வாஸிலி வோன் ஆன்ரெப், புதிதாகக் கண்டுபிடிக்கப்பட்டிருக்கும் அல்கலாய்டின் வலி நிவாரணக் குணங்களை விளங்கப்படுத்த ஒரு பரிசோதனையை வடிவமைத்தார். இரண்டு தனித்தனியான ஜாடிகளை அவர் தயாரிப்பு செய்தார், ஒன்றில் கோகோயின்-உப்பு கரைசல் இருந்தது, இன்னொன்றில் வெறுமனே உப்பு நீர் மட்டும் இருந்தது. இப்போது ஒரு தவளையின் கால்களை இந்த ஜாடிகளுக்குள் அமிழ்த்தினார், ஒரு கால் சிகிச்சை கரைசலிலும் இன்னொன்று கட்டுப்பாடு கரைசலிலும் அமிழ்த்தப்பட்டது, அதன்பின் இரண்டு கால்களுக்கும் பல்வேறு மாறுபட்ட வழிகளில் உணர்ச்சியூட்டினார். கோகோயின் கரைசலில் மூழ்கியிருந்த கால் உப்பு நீரில் மூழ்கியிருந்த காலில் இருந்து முற்றிலும் மாறுபட்ட வகையில் எதிர்வினையாற்றியது.  
கார்ல் கோலர் (கோகோயின் பற்றி பின்னாளில் எழுதிய சிக்மண்ட் ஃபிராய்டுடன் நெருக்கமாய் பணியாற்றியவர்) கண்சிகிச்சை பயன்பாட்டில் கோகோயின் கொண்டு பரிசோதனை செய்தார். 1884 இல் பெரும் பரபரப்பைச் சம்பாதித்த ஒரு பரிசோதனையில் இவர் தன்னைக் கொண்டே சோதனை செய்தார், கோகோயின் கரைசலை தனது சொந்த கண்ணுக்கு அளித்த அவர் அதன் பின் ஊசி கொண்டு அதனைக் குத்தி பரிசோதனை செய்தார். அவரது கண்டறிவுகள் ஹெய்டல்பெர்க் ஆப்தல்மலாஜிக்கல் சொசைட்டிக்கு சமர்ப்பிக்கப்பட்டது. அத்துடன் 1884 ஆம் ஆண்டில், சுவாச அமைப்பு மயக்கமருந்தாக கோகோயின் விளைவுகளை ஜெல்லினெக் விளங்கப்படுத்திக் காட்டினார். 1885 ஆம் ஆண்டில், வில்லியம் ஹால்ஸ்டெட் நரம்புத் தொகுப்பு அனஸ்தீசியாவையும், ஜேம்ஸ் கார்னிங் பெரிடூரல் அனஸ்தீசியாவையும் விளங்கப்படுத்திக் காட்டினர். 1898 ஆம் ஆண்டில் ஹெயின்ரிக் குவின்க் கோகோயினை முதுகுத்தண்டு அனஸ்தீசியாவுக்கு பயன்படுத்தினார்.  
இன்று, கோகோயினின் மருத்துவத் துறை பயன்பாடு வரம்புபட்டிருக்கிறது. * உடல்பகுதிக்கான மயக்கமருந்தாக கோகோயின் என்கிற பகுதியைக் காணவும்.*
# கோக்கைன்

## வரலாறு

### தடை

இருபதாம் நூற்றாண்டு பிறந்த சமயத்தில், கோகோயினின் அடிமையாக்கும் குணங்கள் தெளிவாகி இருந்தன, கோகோயின் துஷ்பிரயோக பிரச்சினை அமெரிக்காவில் பொதுமக்களின் கவனத்தில் இடம்பிடிக்கத் துவங்கியிருந்தது. அந்த நாளில் ஆதிக்கம் செலுத்திய இனவெறி மற்றும் சமூக கவலைகளுடன் பிணைந்ததாய் இருந்த சமூக ஒழுக்கம் குறித்த ஒரு பீதியில் கோகோயின் துஷ்பிரயோக அபாயமும் ஒரு பகுதியானது. கோகோயினை துஷ்பிரயோகம் செய்வோரில் அநேகம் பேர் "ஒழுக்கக் கவலையற்றவர்களாக, சூதாடுவோராக, உயர் வகுப்பு மற்றும் கீழ் வகுப்பு விபச்சாரிகளாக, இரவு நேர சுமைதூக்கிகளாக, பெல் பாய்களாக, கொள்ளையராக, மோசடி செய்பவர்களாக, விபச்சார ஊடகர்களாக, மற்றும் கூலித் தொழிலாளர்களாக உள்ளனர்" என்று 1903 ஆம் ஆண்டில் *அமெரிக்கன் ஜர்னல் ஆஃப் பார்மசி* தெரிவித்தது. 1914 ஆம் ஆண்டில் பென்சில்வேனியாவின் மாநில பார்மசி வாரியத்தைச் சேர்ந்த டாக்டர் கிறிஸ்டோபர் கோச் வெளிப்படையான இனவெறி அவமதிப்பாக இவ்வாறு கூறினார்: "தெற்கின் வெள்ளை இனப் பெண்கள் மீதான அநேக தாக்குதல்கள் கோகோயின் வெறி பிடித்த நீக்ரோ மூளைகளின் நேரடி விளைவாகும்." அந்த சகாப்தத்தின் இனவெறி மூடத்தனங்களை சுரண்டும் வகையில் வெகுஜன ஊடகங்கள், அமெரிக்காவின் தெற்குப் பகுதி ஆப்பிரிக்க அமெரிக்கர்களிடையே கோகோயின் பயன்பாட்டு தொற்று இருப்பதாக கருத்தை உற்பத்தி செய்தன, ஆனாலும் அப்படி ஒரு தொற்று உண்மையில் ஏற்பட்டது என்பதற்கான ஆதாரம் அதிகம் இல்லை. அதே வருடத்திலேயே, ஹாரிசன் நார்கோடிக்ஸ் டேக்ஸ் ஆக்ட் அமெரிக்காவில் கோகோயின் விற்பனை மற்றும் விநியோகத்தை சட்டப்படி தடை செய்தது. இந்த சட்டம் கோகோயினை போதை மருந்தாக தவறாகக் குறிப்பிட்டது, இந்த தவறான வகைப்படுத்தல் வெகுஜனக் கலாச்சாரத்திற்குள்ளும் ஊடுருவியது. மேலே கூறியது போல, கோகோயின் ஒரு தூண்டியே அன்றி, போதை மருந்து அல்ல. விநியோகம் மற்றும் பயன்பாடுக்கு தொழில்நுட்பரீதியாய் சட்டவிரோதமாக்கப்பட்டாலும், பதிவு செய்த நிறுவனங்கள் மற்றும் தனிநபர்களைப் பொறுத்த வரை அப்போதும் கோகோயின் விநியோகம், விற்பனை மற்றும் பயன்பாடு சட்டப்பூர்வமானதாகவே இருந்தது. கோகோயினை போதை மருந்தாக தவறாக வகைப்படுத்தியதால், இந்த சட்டங்களை உண்மையில் அரசாங்கம் கடுமையாக அமல்படுத்தியா என்பதைக் குறித்த விவாதம் இன்னும் தொடர்ந்து கொண்டு தான் இருக்கிறது. 1970 ஆம் ஆண்டு வரை கோகோயின் கட்டுப்படுத்தப்பட்ட பொருளாகக் கருதப்படவில்லை, அந்த ஆண்டில் கோகோயினை கட்டுப்படுத்தப்பட்ட பொருட்களின் சட்டத்தின் கீழ் அமெரிக்கா பட்டியலிட்டது. அந்த தருணம் வரை, கோகோயின் பயன்பாடு அமெரிக்காவில் வெளிப்படையுற்றதாக இருந்ததோடு பொதுவாக விவாதிக்கப்படும் ஒழுக்கரீதியான மற்றும் உடல்ரீதியான விவாதங்களின் காரணங்களின் பேரில் மட்டும் அவ்வப்போது விசாரணைக்குட்படுவதாய் இருந்தது.
# கோக்கைன்

## உயிரியல் தொகுப்புமுறை

**கோகோயின்** மூலக்கூறின் முதலாவது கூட்டுச்சேர்க்கையும் விளக்கசோதனையும் 1898ஆம் ஆண்டில் ரிச்சர்டு வில்ஸ்டாட்டர் மூலம் மேற்கொள்ளப்பட்டது. வில்ஸ்டாட்டரின் கூட்டுச்சேர்க்கை கோகோயினை ட்ரோபினோனில் இருந்து தருவித்தது. அப்போது தொடங்கி, ராபர்ட் ராபின்சனும் எட்வர்டு லீடெயும் கூட்டுச்சேர்க்கை வகைமுறைக்கு குறிப்பிடத்தக்க பங்களிப்புகளை ஆற்றியுள்ளனர்.
# கோக்கைன்

## உயிரியல் தொகுப்புமுறை

### *N* -மெத்தில்-பைரோலினியம் எதிர்மின் அயனியின் உயிரியல் கூட்டுச்சேர்க்கை

உயிரியல் கூட்டுச்சேர்க்கை L-க்ளுடமைனில் இருந்து துவங்குகிறது, இது தாவரங்களில் L-ஒர்னிதைனாக தருவிக்கப்படுகிறது. ட்ரோபேன் வளையத்திற்கு முன்னறிவிப்பாக L-ஒர்னிதைன் மற்றும் L-அர்ஜினைனின் பெரும் பங்களிப்பை எட்வர்ட் லீடெ உறுதிப்படுத்தினார். அதன்பின் ஒர்னிதைன் பைரிடாக்ஸல் பாஸ்பேட் சார்ந்த டிகார்பாக்ஸிலேஷனுக்கு உட்பட்டு ப்யுட்ரெசைனை உருவாக்குகிறது. ஆயினும், விலங்குகளில் யூரியா சுழற்சியானது ஒர்னிதைனில் இருந்து ப்யுட்ரெஸைனை தருவிக்கிறது. L-ஒர்னிதைன் L-அர்ஜினைன் ஆக மாற்றப்படுகிறது, அது பின் பிஎல்பி வழியாக டிகார்பாக்ஸிலேட் செய்யப்பட்டு அக்மடைன் உருவாக்குகிறது. ஐமைனின் நீர்ப்பகுப்பு *N* -கார்பமோயில்ப்யுட்ரெசைனைத் தருவிக்கிறது, இதனைத் தொடர்ந்து யூரியாவின் நீர்ப்பகுப்பு ப்யுட்ரெசைனை உருவாக்குகிறது. தாவரங்களிலும் விலங்குகளிலும் ஒர்னிதைனை ப்யுட்ரெசைனாக மாற்றும் தனித்தனியான பாதைகள் ஒருங்குபட்டிருக்கின்றன. ப்யுட்ரெசைனின் ஒரு SAM-சார்ந்த *N* -மெத்திலேஷன் *N* -மெத்தில்ப்யுட்ரெசைன் தயாரிப்பைக் கொடுக்கிறது, அது அதன்பின் டையமின் ஆக்ஸிடேஸ் செயல்பாட்டினால் ஆக்ஸிடேடிவ் டியமைனேஷனுக்கு ஆட்பட்டு அமினோஅல்டிஹைடைக் கொடுக்கிறது. ஸ்கிஃப் கார உருவாக்கமானது *N* -மெத்தில்-Δ<sup>1</sup>-பைரோலினியம் எதிர்மின் அயனியின் உயிரியல் கூட்டுச்சேர்க்கையை உறுதிப்படுத்துகிறது.
# கோக்கைன்

## உயிரியல் தொகுப்புமுறை

### கோகோயினின் உயிரியல் கூட்டுச்சேர்க்கை

கோகோயின் கூட்டுசேர்க்கைக்கான கூடுதல் கார்பன் அணுக்கள் அசிடைல்-CoA இல் இருந்து தருவிக்கப்படுகிறது, இரண்டு அசிடைல்-CoA அலகுகளை *N* -மெத்தில்-Δ<sup>1</sup>-பைர்ரோலினியம் எதிர்மின் அயனி உடன் சேர்ப்பதன் மூலம் இது நிகழ்கிறது. முதல் சேர்க்கை மானிச்-போன்ற வேதிவினையாகும், இதில் அசிடைல்-CoA இல் இருந்தான எனோலேட் நேர் அயனி பைரோலினியம் எதிர் அயனியை நோக்கி ஒரு நியூக்ளோபைல் ஆக செயல்படுகிறது. இரண்டாவது சேர்க்கை ஒரு கிளெய்சென் சுருங்குதல் நிகழ்முறை மூலம் நிகழ்கிறது. இது கிளெய்சென் சுருங்குதல் மூலம் தியோஸ்டர்களை தக்க வைத்து 2-பதிலீடு செய்யப்பட்ட பைரோலிடைனின் ஒரு ரேஸ்மிக் கலவையை உருவாக்குகிறது. ரேஸ்மிக் எத்தில் [2,3-13C2]4(Nமெத்தில்-
2-பைரோலிடைனைல்)-3-ஆக்ஸோப்யூடனோட் இல் இருந்து ட்ரோபினோன் உருவாக்கத்தில்
எந்த ஸ்டீரியோஐஸோமெருக்கும் விருப்பத்தெரிவு இருப்பதில்லை. ஆயினும், கோகோயின் உயிரியல் கூட்டுச்சேர்க்கையில், (S)-எனான்டியோமெர் மட்டுமே கோகோயின் ட்ரோபேன் வளைய அமைப்பை உருவாக்க சுழற்சியுற முடியும். இந்த வேதிவினையின் ஸ்டீரியோதெரிவானது ப்ரோகைரல் மெத்திலீன் ஹைட்ரஜன் பகுப்பாய்வு மூலமாக இன்னும் ஆய்வு செய்யப்படுகிறது. C-2 இல் இருக்கும் கூடுதல் கைரல் மையம் தான் இதன் காரணம். இது ஒரு ஆக்சிஜனேற்ற நிகழ்முறை மூலம் நிகழ்கிறது, பைரோலினியம் எதிர் அயனியையும் ஒரு எனோலேட் நேர் அயனியையும் உருவாக்கி, ஒரு மூலக்கூறுக்குள்ளான மானிச் வேதிவினையை இது மீண்டும் உருவாக்குகிறது. ட்ரோபேன் வளைய அமைப்பு நீர்ப்பகுப்பு, SAM-சார்ந்த மெத்திலாக்கம் மற்றும் NADPH வழியான குறைப்புக்கு உட்பட்டு மெத்திலெகோனைனை உருவாக்குகிறது. கோகோயின் டயஸ்டரை உருவாக்குவதற்கு தேவையான பென்சோயில் பகுதிக் கூறு சினமிக் அமிலத்தின் வழியாக பினைலானைனில் இருந்து கூட்டுச்சேர்க்கை செய்யப்படுகிறது. பென்சோயில்-CoA பின் கோகோயினை உருவாக்க அந்த இரண்டு அலகுகளையும் ஒன்றுசேர்க்கிறது.
# கோக்கைன்

## உயிரியல் தொகுப்புமுறை

### ராபர்ட் ராபின்சனின் அசெடோனெடிகார்போக்ஸிலேட்

ஆயினும், ட்ரோபேன் அல்கலாய்டின் உயிரியல் கூட்டுச்சேர்க்கை இன்னும் உறுதிப்படாததாய் தான் இருக்கிறது. ராபின்சனின் அசெடோனெடிகார்போக்ஸிலேட் இந்த வேதிவினையின் ஒரு சாத்தியமான இடைப்பொருளாக எழுவதாக ஹெஸ்செய்டிட் முன்மொழிகிறார். *N* -மெத்தில்பைரோலினியம் மற்றும் அசெடோனெடிகார்போக்ஸிலேட்டின் சுருக்கமானது ஆக்ஸோப்யூடிரேட்டை உருவாக்கும். டிகார்பாக்ஸிலேஷன் ட்ரோபேன் அல்கலாய்டு உருவாக்கத்திற்கு இட்டுச் செல்கிறது.
# கோக்கைன்

## உயிரியல் தொகுப்புமுறை

### ட்ரோபினோன் ஆக்சிஜனிறக்கம்

ட்ரோபினோன் ஆக்சிஜனிறக்கம் NADPH-சார்ந்த ரிடக்டேஸ் என்சைம்களால் மத்தியஸ்தம் செய்யப்படுகிறது, இவை பல் தாவர இன வகைகளில் குணநலம் காட்டப் பெற்றுள்ளது. இந்த தாவர வகைகள் அனைத்தும் ட்ரோபினோன் ரிடக்டேஸ் I மற்றும் ட்ரோபினோன் ரிடக்டேஸ் II ஆகிய இரண்டு வகையான ரிடக்டேஸ் என்சைம்களைக் கொண்டிருக்கின்றன. ட்ரோபினோன் ரிடக்டேஸ் I ட்ரோபைனையும் ட்ரோபினோன் ரிடக்டேஸ் II சூடோட்ரோபைனையும் உருவாக்குகின்றன. என்சைம்களின் மாறுபட்ட இயக்க மற்றும் pH/செயல்பாட்டு குணநலன் காரணமாகவும், ட்ரோபினோன் ரிடக்டேஸ் II -ஐ விட ட்ரோபினோன் ரிடக்டேஸ் I 25 மடங்கு பெரிய செயல்பாடு கொண்டதாய் இருப்பதாலும், ட்ரோபினோன் ஆக்சிஜனிறக்கத்தில் பெரும்பான்மையாக ட்ரோபினோன் ரிடக்டேஸ் I இல் இருந்து ட்ரோபின் உருவாவதற்கு தான் இருக்கிறது.
# கோக்கைன்

## மருந்தியல்

### தோற்றம்

கோகோயின் தூய வடிவத்தில் முத்தைப் போல் வெண்மையாய்க் காட்சியளிக்கும். தூள் வடிவத்தில் காணப்படும் கோகோயின் ஒரு உப்பாகும், இது பொதுவாக கோகோயின் ஹைட்ரோகுளோரைடு ஆக இருக்கும் (CAS 53-21-4). தெருச் சந்தைகளில் விற்கப்படும் கோகோயின் பல சமயங்களில் எடையை அதிகரிக்கும் பொருட்டு பல்வேறு தூள்களைக் கொண்டு கலப்படம் செய்யப்படுகிறது; இந்த கலப்பட செயல்பாட்டில் பொதுவாக பயன்படுத்தப்படும் பொருட்களாவன: சமையல் சோடா; லாக்டோஸ், டெக்ஸ்ட்ரோஸ், இனோஸிடால், மற்றும் மானிடோல் போன்ற சர்க்கரைகள்; அத்துடன் லிடோகெயின் அல்லது பென்சோகெயின் போன்ற உடல்பகுதிக்கான மயக்கமருந்துகள், இவை சீதச் சவ்வுகளில் கோகோயின் மரக்கச் செய்யும் விளைவை ஆற்றுகின்றன அல்லது அதற்கு வலுச் சேர்க்கின்றன. மீத்தாம்பெடாமைன் போன்ற மற்ற தூண்டுபொருட்களும் கோகோயினில் ”கலக்க”ப்படலாம். கலப்படம் செய்த கோகோயின் பெரும்பாலும் வெண்மையாக, அல்லது வெளிர் நிறத்தில் அல்லது இளஞ்சிவப்பு நிறமாய் இருக்கும்.  
”கிராக்” கோகோயினின் நிறமானது பல்வேறு காரணிகளைச் சார்ந்ததாகும், பயன்படுத்தப்படும் கோகோயினின் மூலம், தயாரிப்பு முறை - அம்மோனியா கொண்டா அல்லது சமையல் சோடா கொண்டா என்பது - மற்றும் கலப்படப் பொருட்களின் இருப்பு ஆகியவை இந்தக் காரணிகளில் அடக்கம், ஆயினும் வெள்ளை நிறத்தில் இருந்து மஞ்சள் க்ரீம் நிறம் வரையிலோ அல்லது மெல்லிய பழுப்பு நிறம் வரையிலோ மாறுபடுவதாய் இந்த நிறம் அமையும். கலப்படப் பொருட்கள், துகளாக்கிய கோகோயினின் மூலம் மற்றும் தயாரிப்பு நிகழ்முறை, மற்றும் காரத்தை மாற்றும் வழிமுறை ஆகியவற்றைப் பொறுத்து இதன் இழைமம் அமைந்திருக்கும். நொறுங்கத்தக்கதாய் இருக்கும் இழைமமாக, சில சமயங்களில் அதீதமாய் எண்ணெய் போல் இருப்பதில் இருந்து, கடினமாக ஏறக்குறைய படிக தன்மையுடையதாய் இருப்பது வரை இது மாறுபடும்.
# கோக்கைன்

## மருந்தியல்

### கோகோயினின் வடிவங்கள்

#### உப்புகள்

கோகோயினும் மற்ற பல அல்கலாய்டுகள் போன்றே, ஹைட்ரோகுளோரைடு (HCl) மற்றும் சல்பேட் (-SO4) போன்ற பல வேறுபட்ட உப்புகளை உருவாக்கலாம். வெவ்வேறு உப்புகள் கரைப்பான்களில் வெவ்வேறு கரையும் நிலையைப் பெற்றுள்ளன. இதன் ஹைட்ரோகுளோரைடு, மற்ற பல அல்கலாய்டு ஹைட்ரோகுளோரைடு போன்றே போலார் தன்மையுடனும் நீரில் கரைவதாயும் இருக்கிறது.
# கோக்கைன்

## மருந்தியல்

### கோகோயினின் வடிவங்கள்

#### அடிப்படை

பெயர் குறிப்பிடுவது போல, “ஃப்ரீபேஸ்” என்பது கோகோயினின் உப்பு வடிவம் போல் இல்லாமல் தூய்மையான கார வடிவமாகும். ஹைட்ரோகுளோரைடு உப்பு நீரில் கரைவதாக இருக்கிற சமயத்தில் இது நடைமுறையளவில் நீரில் கரையாததாகும்.  
ஃப்ரீபேஸ் கோகோயினை புகைப்பது பொருளானது பைரோலிஸிஸ் நிகழ்முறைக்குள்ளாவதால் பயனரின் அமைப்புக்குள் மெத்திலெகோனைடினை வெளியிடும் கூடுதல் விளைவையும் கொண்டிருக்கிறது (இது தூள் வடிவ கோகோயினை உறிஞ்சும்போதோ அல்லது உட்கொள்ளும்போதோ ஏற்படாத ஒரு பக்க விளைவாகும்). மெத்திலெகோனைடின் நுரையீரல் திசுக்கள் மற்றும் கல்லீரல் திசுக்களில் ஏற்படுத்தும் விளைவுகளின் காரணமாக மற்ற வகைகளில் எடுத்துக் கொள்வதை விட ஃப்ரீபேஸ் கோகோயினை புகைப்பது தான் கூடுதலாய் இருதயத்திற்கு அபாயம் பயக்கக் கூடியது என்று சில ஆய்வுகள் கூறுகின்றன.  
தூய கோகோயினானது, அதன் கூட்டுச்சேர்க்கை உப்பினை ஒரு கார கரைசல் கொண்டு சமன்படுத்தி அயனிப்பகுப்புத் திறனற்ற அடிப்படை கோகோயினாக வீழ்படிவுறுகிறது. இது மேலும் நீர்-கரைப்பான் திரவம்-திரவம் பிழிவு மூலம் கூடுதலாக சுத்திகரிக்கப்படுகிறது.
# கோக்கைன்

## மருந்தியல்

### கோகோயினின் வடிவங்கள்

#### கிராக் கோகோயின்

கிராக் என்பது ஃப்ரீபேஸ் கோகோயினின் குறைவான தூய்மையுடனான வடிவமாகும், இது சோடியம் பைகார்பனேட் கலந்திருக்கிறது. ஃப்ரீபேஸ் மற்றும் கிராக் இரண்டும் பல சமயங்களில் புகைப்பதன் மூலம் பயன்படுத்தப்படுகிறது. கலப்படமுற்று தூய்மையற்ற நிலையில் இருக்கும் கோகோயினை சூடுபடுத்தும்போது உருவாகும் வெடிக்கும் சப்தத்தில் இருந்து தான் (அதனால் தான் “கிராக்” என்கிற ஒலிவார்த்தை) இந்த பெயர் தோன்றியது.
# கோக்கைன்

## மருந்தியல்

### கோகோயினின் வடிவங்கள்

#### கோகோ இலை சாறுகள்

உலகின் மற்ற பகுதிகளில் மூலிகை மருந்து வடிசாறுகள் எவ்வாறு பயன்படுத்தப்படுகிறதோ அதேபோல கோகோ-இலை உற்பத்தி செய்யும் நாடுகளில் கோகோ மூலிகை வடிசாறுகள் (கோகோ தேநீர் என்றும் குறிப்பிடப்படுகிறது) பயன்படுத்தப்படுகின்றன. ”கோகோ தேநீராக”ப் பயன்படுத்த உலர்ந்த கோகோ இலைகளை வடிகட்டி பைகளின் வடிவத்தில் சுதந்திரமாக சட்டப்பூர்வமாக வர்த்தகமயப்படுத்துவதை, பெரு மற்றும் பொலிவிய அரசாங்கங்கள் மருத்துவ சக்திகள் கொண்ட ஒரு பானமாக பல ஆண்டுகளாக செயலூக்கத்துடன் ஊக்கப்படுத்தி வருகின்றன. பெரு நாட்டில் குஸ்கோ (Cuzco) நகரத்திற்கும், பொலிவியாவில் லா பாஸ் (La Paz) நகரத்திற்கும் வரும் வெளிநாட்டுப் பயணிகளுக்கு கோகோ இலை வடிநீர் கொடுத்து (முழுக்க கோகோ இலைகள் கொண்ட தேநீர் பாத்திரங்களில் தயாரிக்கப்படுகிறது) வரவேற்பு அளிக்கப்படுகிறது, புதிதாக வரும் பயணிகளுக்கு உயர்ந்த முகட்டு உபாதையின் சுகவீனத்தைப் போக்க உதவும் நோக்கத்துடன் இவ்வாறு செய்யப்படுகிறது. கோகோ தேநீர் அருந்துவதன் விளைவுகள் லேசான தூண்டலையும் உற்சாக அதிகரிப்பையும் கொடுக்கிறது. இது வாயில் குறிப்பிடத்தக்க மரத்த உணர்வையும் ஏற்படுத்துவதில்லை, அத்துடன் கோகோயினை நாசிவழி இழுப்பது போல ஒரு துரித மாற்ற உணர்வையும் ஏற்படுத்துவதில்லை. இந்த தயாரிப்பு குறித்த அவப்பெயரைத் தடுக்கும் பொருட்டு, இதனை விளம்பரப்படுத்துவோர், ’கோகோ இலை வடிசாறை பருகுவதால் வரும் விளைவுகளில் அநேகமானவை இரண்டாம்நிலை அல்கலாய்டுகளால் தான் தோன்றுகின்றன, இந்த அல்கலாய்டுகள் தூய கோகோயினில் இருந்து அளவில் மட்டுமல்லாது அல்லது பண்பிலும் மாற்றத்தை தோற்றுவிக்கின்றன’ என்பதான நிரூபிக்கப்படாத கருத்தை விளம்பரப்படுத்துகின்றனர்.  
கோகோயின் பழக்கத்திற்கு அளிக்கப்படும் சிகிச்சையில் துணைபுரியும் பொருளாக இது விளம்பரப்படுத்தப்படுகிறது. பெரு நாட்டின் லிமா நகரில் கோகோ-பேஸ்ட் புகைப் பழக்கத்திற்கு அடிமையானவர்களைக் குணப்படுத்த மனநல ஆலோசனையுடன் சேர்த்து கோகோ இலை வடிசாறும் பயன்படுத்தப்பட்டதாக சர்ச்சைக்குரிய ஆய்வு ஒன்று தெரிவிக்கிறது. மீளமுடியாமல் அப்பழக்கத்தை தொடர்வது என்பது கோகோ தேநீர் உடனான சிகிச்சைக்கு முன்னதாக மாதத்திற்கு சராசரியாய் நான்கு முறை என்பதாக இருந்ததில் இருந்து சிகிச்சை சமயத்தில் மாதத்திற்கு ஒன்று என்பது வரை குறைந்ததாக தெரிவிக்கப்பட்டுள்ளது. சிகிச்சைக்கு முன்னதாக பழக்கத்தை தவிர்க்க இயன்ற நாட்கள் சராசரியாக 32 என இருந்தது சிகிச்சை சமயத்தில் சராசரியாக 217 நாட்கள் என அதிகரித்தது. இந்த முடிவுகள் எல்லாம், கோகோயின் பழக்கத்திற்கு அடிமையானவர்களுக்கு அளிக்கப்படும் மறுவாழ்வு சிகிச்சையில் கோகோ இலை வடிநீர் உடன் மனநல ஆலோசனைகள் இரண்டும் கொடுப்பது பயனளிக்கும் வழிமுறையாக இருக்கிறது என்பதாக எடுத்துக்காட்டுகின்றன. முக்கியமாக, கோகோ இலை வடிநீர்களில் பிரதான மருந்தியல் செயலூக்க சிதைமாற்ற பொருளாக இருப்பது உண்மையில் கோகோயினே அன்றி இரண்டாம் நிலை அல்கலாய்டுகள் அல்ல என்பதை இந்த முடிவுகள் உறுதியுடன் எடுத்துக் காட்டுகின்றன.  
ஒரு கோப்பை கோகோ இலை வடிநீரைப் பருகிய சில மணி நேரத்தில் அந்த மனிதரின் சிறுநீரில் கோகோயின் சிதைமாற்றப் பொருளான பென்சோயிலெகோனைனைக் கண்டறிய முடியும்.
# கோக்கைன்

## மருந்தியல்

### பயன்படுத்தும் வழிகள்

#### மூக்கு வழி உறிஞ்சுதல்

மூக்கு வழி உறிஞ்சுதல் (பேச்சு வழக்கில் ”ஸ்னார்ட்டிங்,” “ஸ்னிஃபிங்,” அல்லது “ப்ளோயிங்”) என்பது மேற்கத்திய உலகில் பொழுதுபோக்குக்கு பயன்படுத்தப்படும் கோகோயின் தூள் உள்ளிழுப்பின் மிக சாதாரண முறையாக இருக்கிறது. பூசி ஒட்டிய போதை மருந்து புரைகளை மூடிய சீதச் சவ்வுகளால் உறிஞ்சப்படுகிறது. கோகோயின் உள்ளுதலில், நாசி சவ்வுகள் வழியான உறிஞ்சல் சுமார் 30-60% ஆகும், உயர்ந்த டோஸ்கள் அதிகமான உறிஞ்சல் செயல்திறன் அளிக்கும். சீதச் சவ்வுகள் வழியே நேரடியாய் உறிஞ்சப்படாத தூள் சீதத்தில் சேகரமாகும் பின் விழுங்கப்படும் (இந்த “ட்ரிப்”பை சிலர் இனிய அனுபவமாகக் கருதுகிறார்கள், சிலர் அருவெறுப்பாய் கருதுகிறார்கள்). கோகோயின் பயனர்களிடையே நடத்திய ஒரு ஆய்வில், உச்சகட்ட விளைவுகளை உணர்வதற்கு எடுக்கப்படும் சராசரி நேரம் 14.6 நிமிடங்கள் என கண்டறியப்பட்டது. கோகோயின் பெருமளவில் ரத்தக் குழாய்களை சுருக்கி விடும் எனவே அந்த பகுதிக்கு பாயும் ரத்தம் மற்றும் ஆக்ஸிஜன்/சத்து பாய்வும் சுருங்கி விடும் என்பது தான் மூக்கின் உட்பகுதிக்கு விளையும் எந்த சேதாரத்திற்கும் காரணமாய் இருக்கிறது.  
மூக்கின் வழி இழுப்பதற்கு முன்னதாக, கோகோயின் தூள் நுண்ணிய தூளாய் பொடி செய்யப்பட வேண்டும். வெகு தூய்மையான கோகோயின் மிக எளிதாக நுண்ணிய தூளாய் உடைந்து விடும், விதிவிலக்காக ஈரமுற்று "கட்டிகட்டியாய்" இருந்தால் (சரியாக சேமிக்கப்படாமல்) எளிதில் உடையாது என்பதோடு நாசிவழி உறிஞ்சலின் செயல்திறனையும் பாதிக்கும்.  
சுருட்டிய காகிதப்பணம், உள்ளீடற்ற பேனாக்கள், துண்டு வைக்கோல்நார்கள், சாவிக்களின் கூரிய முனைகள், சிறப்பு வடிவமைப்பு கொண்ட ஸ்பூன்கள், நீண்ட நகங்கள், மற்றும் (சுத்தமான) உறிபஞ்சுகள் ஆகியவையே பெரும்பாலும் கோகோயினை மூக்கு வழி உறிஞ்ச பயன்படும் சாதனங்களாக உள்ளன. இத்தகைய சாதனங்களை பயனர்கள் பல சமயங்களில் "டூட்டர்கள்" என்று அழைக்கிறார்கள். பொதுவாக கோகோயின் ஒரு தட்டையான சொரசொரப்பான தளத்தில் (கண்ணாடி, சிடி கேஸ் அல்லது புத்தகம் போன்று) கொட்டப்பட்டு, "கூறுகளாக" "வரிசைகளாக" "தடவாளங்களாக" பிரிக்கப்பட்டு அதன்பின் உள்ளப்படுகிறது. குறுகிய காலத்தில் (மணி நேரங்கள்) ஏற்புவரம்பு துரிதமாய் வளர்ச்சியுறுவதால், பல சமயங்களில் அதிகமான விளைவுகளை உருவாக்க பல வரிசைகளும் உள்ளப்படுகின்றன.  
ஊசியை பகிர்ந்து கொள்வதில் இருப்பது போலவே, கோகோயினை உள்ளப் பயன்படும் வைக்கோல்நார்களை பகிர்ந்து கொள்வதும் ஹெபாடிடிஸ் சி போன்ற ரத்த நோய்கள் பரவக் காரணமாகலாம் என்று போன்கோவ்ஸ்கி மற்றும் மேத்தாவின் ஒரு ஆய்வு தெரிவிக்கிறது.  
அமெரிக்காவில், 1992 காலம் வரையிலும் கூட, கோகோயின் தூள் தொடர்பான குற்றங்களுக்காக பெடரல் அதிகாரிகளால் தண்டிக்கப் பெற்றவர்களில் பலரும் ஹிஸ்பானிக் இனத்தவராய் இருந்தனர்; ஹிஸ்பானிக் அல்லாத வெள்ளையர்கள் மற்றும் ஹிஸ்பானிக் அல்லாத கறுப்பினத்தவரைக் காட்டிலும் அதிகமான ஹிஸ்பானிக் இனத்தவர் கோகோயின் தூள் தொடர்பான குற்றங்களில் தண்டனை பெற்றனர்.
# கோக்கைன்

## மருந்தியல்

### பயன்படுத்தும் வழிகள்

#### ஊசி வழி

ஊசி வழி மருந்து செலுத்துவதென்பது குறைந்த காலத்தில் ரத்தத்தில் மருந்தின் அளவுகளை அதிகமாய்க் கொண்டுசேர்க்கிறது. உட்கொள்வோருக்கு நேரும் விளைவுகளில், செலுத்திய சில கணங்களில் 2 முதல் 5 நிமிடங்கள் வரை நீடிக்கிற வகையில் காதில் ரீங்காரம் கேட்பது மற்றும் டினிடஸ் & கேட்பு திரிவது ஆகியவை எல்லாம் மற்ற உட்கொள்ளும் வழிமுறைகளில் பொதுவாகக் காணப்படாதவை. இது “மணியடிப்பான்” என பேச்சுவழக்கில் குறிப்பிடப்படுவதுண்டு. கோகோயின் பயனர்களிடையே மேற்கொள்ளப்பட்ட ஒரு ஆய்வில்,
# கோக்கைன்

## மருந்தியல்

### பயன்படுத்தும் வழிகள்

#### இன்ஹேலேஷன் (புகைபோடுதல்)

இன்ஹேலேஷன் அல்லது புகைப்பது கோகோயின் எடுத்துக் கொள்ளப்படும் பல்வேறு வழிகளில் ஒன்றாகும். திட கோகோயினை சூடுபடுத்தும்போது வெளியாகும் ஆவியை மூச்சிழுப்பதன் மூலம் கோகோயின் புகைக்கப்படுகிறது. 2000 ஆவது ஆண்டில் கோகோயின் பழக்கமுடைய 32 பேர் பங்குபெற்ற ஒரு ஆய்வு ப்ரூக்ஹேவன் தேசிய ஆய்வகத்தின் மருத்துவத் துறை மூலம் மேற்கொள்ளப்பட்டது, இதில் சராசரியாக 1.4நிமி. +/- 0.5 நிமிடங்களில் ”உச்சம்” எட்டப்பட்டதாக கண்டறியப்பட்டது. இவை சிலசமயங்களில் "ஸ்டெம்ஸ்", "ஹார்ன்ஸ்", "ப்ளாஸ்டர்ஸ்" மற்றும் "ஸ்ட்ரெய்ட் ஷூட்டர்ஸ்" என்று அழைக்கப்படுகின்றன. சுத்தமான கன தாமிரம் அல்லது சில சமயங்களில் "ப்ரில்லோ" என்றழைக்கப்படும் ஸ்டெயின்லெஸ் ஸ்டீலால் ஆன சுரண்டித்தேய்க்கும் அட்டையின் (உண்மையில் ப்ரில்லோ அட்டைகள் சோப் தான் கொண்டிருக்கும், இவை பயன்படுத்தப்பட மாட்டா) ஒரு சிறு துண்டு, அல்லது "சோர்" (*சோர் பாய்* பிராண்டு தாமிர தேய் அட்டைகளின் பெயரால்) ஆக்சிஜன் ஒடுக்க காரமாகவும் பாய்வு மாடுலேட்டராகவும் சேவை செய்கிறது, இதில் "ராக்" உருக்கப்பட்டு ஆவியாக மாற்றப்பட முடியும். ஒரு சோடா கேனில் அடிப்பக்கத்தில் சிறு துளைகளிட்டும் கிராக் புகைபிடிப்போர் சில சமயங்களில் பயன்படுத்துகின்றனர்.  
பைப்பின் முனையில் வைத்து கிராக் புகைக்கப்படுகிறது; அதனருகில் நெருப்பு கொண்டுசெல்லப்படும்போது அது ஆவியை உண்டாக்குகிறது, பின் அதனைப் புகைப்பவர் ஆவிபிடித்துக் கொள்கிறார். ஏறக்குறைய புகைத்த உடனேயே உணரத்தக்கதாக இருக்கும் விளைவுகள் மிகத் தீவிரமானதாய் இருப்பதோடு பொதுவாக ஐந்து முதல் பதினைந்து நிமிடங்களுக்கு மேல் நீடிப்பதில்லை.  
புகைக்கையில் சில சமயங்களில் கோகோயின் கனாபிஸ் போன்ற மற்ற மருந்துகளுடன் சேர்த்துப் பயன்படுத்தப்படுகிறது, பெரும்பாலும் ஒரு இணைப்பில் அல்லது சுருட்டில் சுற்றிக் கொள்ளப்படுகிறது. தூளாக்கப்பட்ட கோகோயினும் சில சமயங்களில் புகைக்கப்படுகிறது, இதில் வெப்பம் வேதிப்பொருளில் பெரும்பாலானவற்றை அழித்து விடுகிறது; புகைப்பவர்கள் இதனை மரிஜூவானா மீது தூவிக் கொள்கிறார்கள்.  
வீதி மட்டத்திலான விற்பனையில் அளவு-விலை முறைகள் எப்படி மாறுபடுகிறதோ, அதேபோல் கோகோயின் புகைப்பு சாதனங்கள் மற்றும் நடைமுறைகளும் மாறுபடுகின்றன.
# கோக்கைன்

## மருந்தியல்

### சிதைமாற்றமும் வெளியேற்றமும்

கோகோயின் விரிவாக, முதன்மையாக கல்லீரலில், சிதைமாற்றத்திற்குள்ளாகிறது, சுமார் 1% மட்டும் தான் மாற்றமில்லாமல் சிறுநீரில் வெளியேறுகிறது. சிதைமாற்றத்தில் நீர்ப்பகுப்பு ஈஸ்டர் பிளப்பு ஆதிக்கம் செலுத்துவதால், அகற்றப்படும் சிதைமாற்றப் பொருட்களில் அதிகமாய் பென்சோயிலெகோனைன் (BE) என்கிற பிரதான சிதைமாற்றப் பொருள் இருக்கும், எகோனைன் மெத்தில் ஈஸ்டர் (EME) மற்றும் எகோனைன் போன்ற மற்ற முக்கிய சிதைமாற்றப் பொருட்களும் குறைந்த அளவுகளில் காணப்படும். கோகோயினின் இன்னும் கூடுதலான சிறிய சிதைமாற்றப் பொருட்களில், நோர்கோகோயின், p-ஹைட்ராக்ஸிகோகோயின், m-ஹைட்ராக்ஸிகோகோயின், p-ஹைட்ராக்ஸிபென்ஸோயிலெகோனைன் (pOHBE), and m-ஹைட்ராக்ஸிபென்ஸோயிலெகோனைன் ஆகியவை அடக்கம். மனித உடலில் இந்த மருந்தின் இயல்பான சிதைமாற்றத்தைக் கடந்து உருவாகும் சிதைமாற்றப் பொருட்கள் இதில் அடங்காது, உதாரணமாக பைரோலிஸிஸ் நிகழ்முறையின் மூலம் மெத்திலெகோனைடின் உருவாவதைக் கூறலாம்.  
கல்லீரல் மற்றும் சிறுநீரக செயல்பாட்டைப் பொறுத்து, கோகோயின் சிதைபொருட்கள் சிறுநீரில் கண்டறியத்தக்கதாய் இருக்கிறது. கோகோயின் எடுத்துக் கொண்ட நான்கு மணி நேரங்களுக்குள் சிறுநீரில் பென்ஸோயிலெகோனைனைக் கண்டறிய முடியும், அத்துடன் பொதுவாக கோகோயின் பயன்படுத்திய எட்டு நாட்கள் வரையிலும் 150&nbsp;ng/ml க்கும் அதிகமான செறிவில் இது கண்டறியத்தக்கதாகவே தொடர்கிறது. தொடர்ந்து பயன்படுத்துவோருக்கு கோகோயின் சிதைபொருட்கள் தலைமுடியில் திரள்வதையும் கூட காண முடிவதுண்டு, பயன்பாட்டின் போது வளர்ந்து தலைமுடியின் பகுதி வெட்டப்படும் வரை அல்லது விழும் வரை இதனைக் காண முடியும்.  
ஆல்கஹாலுடன் இணைந்து எடுத்துக் கொள்ளும்போது, கல்லீரலில் கோகோயின் ஆல்கஹாலுடன் இணைந்து கோகோஎத்திலீனை உருவாக்குகிறது. கோகோ எத்திலீன் கூடுதல் உற்சாகமூட்டுவதாய் அமைந்திருக்கும், அத்துடன் கோகோயினைக் காட்டிலும் கூடுதலாக இதய ரத்தநாள நச்சுத்தன்மையைக் கொண்டிருக்கவும் செய்யும் என்பதாய் ஆய்வுகள் தெரிவிக்கின்றன.  
எலியில் செய்யப்பட்ட ஒரு ஆய்வு, மிளகு விசிறலில் காணப்படும் கேப்சைசின் கோகோயினுடன் வினைபுரிந்து மரண விளைவுகளை அளிக்கலாம் என்பதாக தெரிவிக்கிறது. ஆயினும் அவை எந்த வகையில் வினைபுரியும் என்பது அறியப்படவில்லை.
# கோக்கைன்

## மருந்தியல்

### விளைவுகளும் ஆரோக்கியப் பிரச்சினைகளும்

கோகோயின் ஒரு சக்தி வாய்ந்த நரம்பு மண்டல தூண்டியாகும். இதன் விளைவுகள் உட்கொள்ளப்படும் முறையைப் பொறுத்து, 15-30 நிமிடங்கள் முதல் ஒரு மணி நேரம் வரை நீடிக்கலாம்.  
கோகோயின் எச்சரிக்கையுணர்வை, உற்சாக உணர்வை, சக்தி மற்றும் இயங்கும் நடவடிக்கையை, போட்டித்திறன் மற்றும் பாலியல் செயல்பாட்டு உணர்வை அதிகப்படுத்துகிறது. தடகள செயல்பாடும் அதிகரிக்கப்பட முடியும். பதட்டம், பயம் மற்றும் உளைச்சல் உணர்வும் பல சமயங்களில் காணப்படும். அதிகமான டோஸ்கள் எடுத்துக் கொண்டால், நடுக்கம், இழுப்பு மற்றும் அதிகரித்த உடல் வெப்பம் ஆகியவையும் காணப்படலாம்.
# கோக்கைன்

## மருந்தியல்

### விளைவுகளும் ஆரோக்கியப் பிரச்சினைகளும்

#### அடிமையாதல்

கோகோயின் சார்பு (அல்லது **அடிமையாதல்** ) என்பது உளவியல்ரீதியாக கோகோயினைத் தொடர்ந்து பயன்படுத்தும் தேவையைச் சார்ந்திருப்பதாகும். கோகோயினுக்கு அடிமையாதல் உடலியல் சேதாரம், சோம்பல், மனப்பிணி, மனச்சோர்வு, மற்றும் அபாயகரமான ஓவர்டோஸ் ஆகியவற்றில் விளையலாம்.
# கோக்கைன்

## மருந்தியல்

### உடல்பகுதிக்கான மயக்கமருந்தாக கோகோயின்

வரலாற்றுரீதியாக கண் மற்றும் நாசி அறுவைச்சிகிச்சைகளின் போது கோகோயின் பயனளித்திருக்கிறது என்றாலும் இப்போது அது அதிகமாக நாசி மற்றும் கண்ணீர்ச் சுரப்பு சிரைப் பாதை அறுவைச்சிகிச்சையில் தான் அதிகமான அளவில் பயன்படுத்தப்படுகிறது. கோகோயின் ரத்தக்குழாய்களை சுருக்கும் திறன் பெற்றிருப்பதும் இருதயரத்தத்தில் நச்சு உருவாக்கும் சாத்தியத்தைக் கொண்டிப்பதும் இத்தகைய பயன்பாட்டில் இருக்கும் அனுகூலக் குறைபாடுகளாகும். அதுமுதல் மேற்கத்திய மருத்துவத்தில் பென்சோகேயின், ப்ரோபாராகேயின், லிக்னோகேய்ன்/ஸைலோகேய்ன்/லிடோகேய்ன், மற்றும் டெட்ராகேய்ன் போன்ற உடல்பகுதிக்கான சிந்தடிக் மயக்கமருந்துகளைக் கொண்டு கோகோயின் இடம்பெயர்க்கப்பட்டது, என்றாலும் குறிப்பிடப்படுகிற இடங்களில் பயன்பாட்டுக்கு கிடைக்கத்தக்க நிலையிலேயே தொடர்கிறது. ஒரு செயல்முறைக்கு ரத்தக்குழாய்சுருக்கம் அவசியம் என்று கருதப்பட்டால் (ஏனெனில் அது ரத்தப் போக்கை குறைக்கிறது), அப்போது மயக்கமருந்தானது பீனைலெப்ரைன் அல்லது எபினெப்ரைன் போன்ற ரத்தக்குழாய்சுருக்கியுடன் சேர்த்துப் பயன்படுத்தப்படுகிறது. ஆஸ்திரேலியாவில், வாய் மற்றும் நுரையீரல் புண்களுக்கான நிலைமைகளில் உடல்பகுதிக்கான மயக்கமருந்தாக இப்போது அது பரிந்துரைக்கப்பட்டு வருகிறது. சில கண்மூக்குதொண்டை நிபுணர்கள் நாசித் தீய்த்தல் போன்ற செயல்முறைகளை மேற்கொள்ளும் தங்கள் பயிற்சி எல்லைக்குள்ளாக கோகோயினை அவ்வப்போது பயன்படுத்துகின்றனர். இந்த சூழலில், கரைக்கப்பட்ட கோகோயின் பருத்தி கம்பளியின் ஒரு பந்து திரட்சியில் அமிழ்த்தி எடுக்கப்பட்டு, செயல்முறைக்கு முன் நாசியில் 10-15 நிமிடங்கள் வரை வைத்திருக்கப்படுகிறது, இதன்மூலம் அந்த பகுதி தீய்த்தலுக்கேற்ற வகையில் மரக்கச் செய்யப்படுவதோடு ரத்தக்குழாய்சுருக்கமும் நிகழ்த்தப்படுகிறது. இந்த வழியில் பயன்படுத்தும் போதும் கூட, பயன்படுத்திய கோகோயினில் கொஞ்சம் வாய் அல்லது நாசியின் சீதச்சவ்வுகளால் உறிஞ்சப்பட்டு அது கொஞ்சம் கொஞ்சமாய் விளைவுகளைத் தரக் கூடும்.  
2005 ஆம் ஆண்டில் கியோடோ பல்கலைக்கழக மருத்துவமனையின் ஆராய்ச்சியாளர்கள், பார்கின்சன் நோய்க்கான நோயறியும் சோதனையாக கோகோயினை பீனைலெப்ரைன் உடன் சேர்த்து ஒரு கண் சொட்டுமருந்து வடிவத்தில் பயன்படுத்த பரிந்துரை செய்தனர்.
# கோக்கைன்

## பெயர் வரலாறு

”கோகோயின்” என்கிற பெயர் “கோகோ” + துணைப்பெயர் “-ine" என்பதில் இருந்து உருவாக்கப்பட்டது; உடல்பகுதிக்கான மயக்கமருந்தாக இது பயன்படுத்தப்பட்டதால் இதில் இருந்து “கேயின்” என்கிற துணைப் பெயர் எடுக்கப்பட்டு உடல்பகுதிகளுக்கான மயக்கமருந்துகளின் பெயர்களை உருவாக்க பயன்படுத்தப்பட்டது.
# கோக்கைன்

## தற்போதைய தடை

சிங்கிள் கன்வென்ஷன் ஆன் நர்கோடிக் டிரக்ஸ் (Single Convention on Narcotic Drugs), மற்றும் யுனைடெட் நேஷன்ஸ் கன்வென்ஷன் எகென்ஸ்ட் இல்லிசிட் டிராபிக் இன் நர்கோடிக் டிரக்ஸ் அன்ட் சைகோட்ராபிக் சப்ஸ்டன்சஸ் (United Nations Convention Against Illicit Traffic in Narcotic Drugs and Psychotropic Substances) கட்டுப்பாடுகளின் கீழ் அநேக நாடுகளில் கோகோயின் தயாரிப்புகளின் உற்பத்தி, விநியோகம் மற்றும் விற்பனை கட்டுப்படுத்தப்பட்டிருக்கிறது (அநேக அர்த்தத்தில் சட்டவிரோதமாக்கப்பட்டிருக்கிறது எனலாம்). அமெரிக்காவில் கூடுதலாக 1970 கன்ட்ரோல்டு சப்ஸ்டன்சஸ் ஆக்டின் (1970 Controlled Substances Act)கீழ் கோகோயினின் உற்பத்தி, இறக்குமதி, வைத்திருப்பது, மற்றும் விநியோகம் ஆகியவை கட்டுப்படுத்தப்பட்டிருக்கிறது.  
பெரு மற்றும் பொலிவியா போன்ற சில நாடுகள் உள்நாட்டின் பூர்வீகக் குடியின மக்களின் பாரம்பரிய நுகர்வுக்காக கோகோ இலை பயிரிடுவதை அனுமதிக்கின்றன, ஆனாலும் கோகோயின் உற்பத்தி, விற்பனை மற்றும் விநியோகம் தடை செய்யப்பட்டதாகவே இருக்கிறது. இது தவிர, ஐரோப்பா மற்றும் ஆஸ்திரேலியாவின் சில பகுதிகள் மருந்து பயன்பாடுகளுக்கு மட்டும் பக்குவப்படுத்தப்பட்ட கோகோயினை அனுமதிக்கின்றன.
# கோக்கைன்

## தற்போதைய தடை

### பறிமுதல் செய்து அழித்தல்

2004 ஆம் ஆண்டில், ஐக்கிய நாடுகளின் கணக்கின் படி, உலகளவில் 589 மெட்ரிக் டன்கள் கோகோயின் சட்ட அமலாக்க அதிகாரிகளால் கைப்பற்றப்பட்டுள்ளன. கொலம்பியா 188 டன்களையும், அமெரிக்கா 166 டன்களையும், ஐரோப்பா 79 டன்களையும், பெரு 14 டன்களையும், பொலிவியா 9 டன்களையும், உலகின் எஞ்சிய பகுதிகள் 133 டன்களையும் கைப்பற்றியுள்ளன.
# கோக்கைன்

## சட்டவிரோத வர்த்தகம்

தயாரிப்பின் போது இது உட்செல்லக்கூடிய விரிவான சுத்திகரிப்பு முறையின் காரணமாக, கோகோயின் பொதுவாக ஒரு ”அடிமையாக்கும் மருந்தாக” (hard drug) கருதப்பட்டு, இதனை வைத்திருந்தால் அல்லது கடத்தினால் கடுமையான அபராதங்கள் விதிக்கப்படுகிறது. தேவை தொடர்ந்து அதிகமாகவே இருக்கிறது, எனவே கறுப்பு சந்தையில் கோகோயின் மிக விலையுயர்ந்து காணப்படுகிறது. கோகோ இலைகள் போன்ற பச்சையான கோகோயின் அவ்வப்போது தான் கொள்முதல் செய்யப்படுவதும் விற்கப்படுவதும் நடக்கிறது, ஏனெனில் தூள் வடிவத்தில் அதனை மறைத்து வைப்பதும் கடத்துவதும் கூடுதல் எளிமையானது கூடுதல் லாபமளிக்கக் கூடியது என்பதால் பச்சையாகக் கடத்துவது என்பது மிகவும் அபூர்வமான ஒன்றாகவே இருக்கிறது. சந்தையின் அளவு மிகப் பெரியது: சில்லறையில் கிராமுக்கு $100 ஆக 770 டன்கள் தடவை = $77 பில்லியன் வரை.
# கோக்கைன்

## சட்டவிரோத வர்த்தகம்

### உற்பத்தி

கொலம்பியா தான் உலகின் முன்னணி கோகோயின் உற்பத்தியாளராக உள்ளது.
1994 ஆம் ஆண்டில், கோகோயின் விற்பனை அப்போதும் தடை செய்யப்பட்டிருந்த நிலையில், தனிநபர் பயன்பாட்டுக்கு சிறு அளவுகளில் கோகோயின் பயன்படுத்துவதை கொலம்பியா சட்டப்பூர்வமாக்கியதை அடுத்து, உள்நாட்டு தேவையைக் காரணம் காட்டி உள்நாட்டில் கோகோ பயிர்கள் பரவின.  
உலகின் வருடாந்திர கோகோயின் விளைச்சலில் நான்கில் மூன்று பங்கு கொலம்பியாவில் உற்பத்தி செய்யப்படுகிறது, பெரு ( பிரதானமாக ஹூலாகா பள்ளத்தாக்கு) மற்றும் பொலிவியாவில் இருந்து இறக்குமதி செய்யப்படும் கோகோயின், மற்றும் உள்நாட்டில் வளர்க்கப்படும் கோகோ இரண்டும் இதில் சேரும். கொலம்பியாவில் வளர்க்கப்படும் விளைச்சலளிக்கும் கோகோ செடிகளின் அளவு 1998 ஆம் ஆண்டில் 28% அதிகரிப்பைக் கண்டது. அதே சமயத்தில் பொலிவியா மற்றும் பெருவில் பயிர் பரப்பு குறைந்ததை அடுத்து, 1990களின் மத்திய காலத்திற்குப் பிறகு பயிர்வளர்ப்பில் மிகப் பெரும் கோகோ வளர்ப்பு பரப்பைக் கொண்ட தேசமாக கொலம்பியா ஆனது. பாரம்பரிய காரணங்களுக்காக இதற்கென உள்ள சமுதாயங்களால் கோகோ வளர்க்கப்படுவது இன்னும் உள்ளதோடு கொலம்பிய சட்டங்களாலும் அனுமதிக்கப்பட்டுள்ளது, ஆனால் இது மொத்த கோகோ உற்பத்தியில் ஒரு சிறு பகுதியையே பங்களிப்பு செய்கிறது, அநேக பகுதி சட்டவிரோத மருந்து வர்த்தகத்திற்கே பயன்படுத்தப்படுகிறது.  
பயிர்க்கொல்லிகளைப் பயன்படுத்தி கோகோ வயல்களை அழிக்க செய்யப்பட்ட முயற்சிகள், கொலம்பியாவின் சில கோகோ வளர்ப்பு பகுதிகளில் விவசாய பொருளாதாரத்தின் ஒரு பகுதியையே சீரழித்து விட்டிருக்கிறது, அத்துடன் இப்பயிர்கொல்லிகளுக்கு எதிர்ப்பு சக்தி கொண்டிருக்கிற அல்லது தடுப்பு கொண்டிருக்கிற இனவகைகளும் உருவாக்கியிருப்பதாகத் தோன்றுகிறது. இந்த இனவகைகள் எல்லாம் இயற்கை பரிணாமங்களா அல்லது மனித கைவரிசையின் விளைபொருளா என்பது தெளிவுறத் தெரியவில்லை. இந்த இனவகைகள் முன்பு வளர்க்கப்பட்டதை விட அதிகமான திறனுற்றவையாகவும் நிரூபணமாகி உள்ளன, இது கோகோயின் ஏற்றுமதிக்கு பொறுப்பான மருந்து நிறுவனங்களுக்கு லாபத்தை அதிகரிக்கும் ஒன்றாகும். தற்காலிகமாக உற்பத்தி வீழ்ந்தாலும், கொலம்பியாவில் பெருந்தோட்டங்களுக்குப் பதிலாக சிறிய வயல்களாக ஏராளமாய் பெருகியதை அடுத்து மீண்டும் கோகோ பயிர் உற்பத்தி எழுச்சி பெற்றது.  
நாட்டின் பல பகுதி விவசாயிகளுக்கும் கோகோ வளர்ப்பு என்பது ஈர்ப்பு மிகுந்த, சில சந்தர்ப்பங்களில் அவசியமானதாகவும் கூட ஆகியிருக்கும் ஒரு பொருளாதார முடிவாக இருக்கிறது, உலகளாவிய தேவை இருப்பது, மற்ற வேலைவாய்ப்பு வசதிகள் குறைந்து காணப்படுவது, அதிகாரப்பூர்வமான மாற்றுப் பயிர் திட்டங்களில் மாற்றுப் பயிர்கள் அதிக லாபகரமாய் இல்லாதது, போதை மருந்தல்லாத பண்ணைகளுக்கும் நேர்ந்த பயிர்க்கொல்லி தொடர்பான சேதாரங்கள், மற்றும் கோகோ தாவரத்தில் புதிய இனவகைகள் பரவியது ஆகியவை உள்ளிட்ட பல்வேறு காரணிகளும் இதற்குக் காரணமாய் அமைந்துள்ளன.  
<table><td>
<caption>ஆன்டீன் பிராந்தியத்தில் (Andean region) கோகோ விளைச்சல் மற்றும் தூய கோகோயின் உற்பத்தியின் மதிப்பீட்டளவுகள், 2000–2004.<td><caption><td>
<tr><th></th><th>2000</th><th>2001</th><th>2002</th><th>2003</th><th>2004</th></tr><td>
<tr><td>மொத்த பயிரிடல் பரப்பு (கிமீ<sup>2</sup>)</td><td>1875</td><td>2218</td><td>2007.5</td><td>1663</td><td>1662</td></tr><td>
<tr><td>சாத்தியமான தூய கோகோயின் உற்பத்தி (டன்கள்)</td><td>770</td><td>925</td><td>830</td><td>680</td><td>645</td></tr></td></td></td></caption></td></caption></td></table>
# கோக்கைன்

## சட்டவிரோத வர்த்தகம்

### கூட்டுச்சேர்க்கை

சிந்தடிக் கோகோயின் சட்டவிரோத போதை மருந்து துறைக்கு மிகவும் விருப்பமான ஒன்றாக இருக்கிறது, ஏனென்றால் இது பெரும் புலப்பாட்டில் சிக்காமல் இருக்க முடியும் என்பதோடு நாடுகடந்த ஆதாரங்கள் மற்றும் சர்வதேச கடத்தலை முழுமையாக நம்ப வேண்டிய அவசியமும் இல்லை, இவற்றை எல்லாம் சட்டவிரோத மீதம்பெடமைன் விஷயத்தில் பொதுவான விஷயமாக இருக்கும் ரகசிய உள்நாட்டு ஆய்வகங்களைக் கொண்டு அவர்கள் இடம்பெயர்த்து விட முடியும். ஆயினும், இயற்கை கோகோயின் தான் குறைந்த விலையில் உயர்ந்த தரம் கொண்டதான கோகோயினாக இருக்கிறது. கோகோயினின் முழுமையான கூட்டுச்சேர்க்கை அபூர்வமாகவே மேற்கொள்ளப்படுகிறது. செயல்பாடற்ற எனான்டியோமெர்களின் உருவாக்கம் (கோகோயின் 4 கைரல் மையங்கள் - 1R,2R,3S,5S - கொண்டுள்ளது, எனவே மொத்தம் 16 எனான்டியோமெர்கள் மற்றும் டிஸ்டெரோய்சோமெர்களுக்கான சாத்தியத் திறன் கொண்டுள்ளது) சிந்தடிக் விளைபொருட்களுடன் சேர்ந்து விளைச்சலையும் தூய்மையையும் பாதிக்கிறது.
கவனிக்க, ‘சிந்தடிக் கோகோயின்’ மற்றும் ‘நியூ கோகோயின்’ போன்ற பதங்கள் பென்சைக்ளைடின் (PCP) மற்றும் பல்வேறு வடிவமைப்பு மருந்துகளுக்கும் தவறாக பொருத்தப்படுகிறது.
# கோக்கைன்

## சட்டவிரோத வர்த்தகம்

### கடத்தல் மற்றும் விநியோகம்

பெரிய அளவில் செயல்படும் ஒழுங்குபட்ட குற்றக் கூட்டங்கள் கோகோயின் வர்த்தகத்தில் ஆதிக்கம் செலுத்துகின்றன. அதிகமான கோகோயின் தென் அமெரிக்காவில், குறிப்பாக கொலம்பியா, பொலிவியா, பெரு ஆகிய நாடுகளில் தான் வளர்க்கப்படுகிறது செயல்முறைக்குட்படுத்தப்படுகிறது, பின் அது அமெரிக்கா மற்றும் ஐரோப்பாவிற்குள் கடத்திக் கொண்டுவரப்படுகிறது, அமெரிக்கா தான் உலகின் மிகப் பெரிய கோகோயின் நுகர்வோராக இருக்கிறது, இங்கு கோகோயின் அதிகமான அளவில் விலை உயர்த்தப்பட்டு விற்கப்படுகிறது; பொதுவாக அமெரிக்காவில் 1 கிராமுக்கு $80–$120 எனவும், 3.5 கிராம்களுக்கு (ஒரு அவுன்ஸ், அல்லது ஒரு “எய்ட் பால் (eight ball)” அளவில் 1/8 பகுதி) $250–$300 எனவும் விலை நிர்ணயிக்கப்படுகிறது.
# கோக்கைன்

## சட்டவிரோத வர்த்தகம்

### கடத்தல் மற்றும் விநியோகம்

#### கரீபியன் மற்றும் மெக்சிகன் வழிகள்

தென் அமெரிக்காவில் இருந்து மெக்சிகோ அல்லது மத்திய அமெரிக்கா வழியாக கடத்தப்படும் கோகோயின் பெட்டிகள் பொதுவாக சாலை வழியாகவோ அல்லது வான் வழியாகவோ வட மெக்சிகோவின் முகாந்திர தளங்களுக்கு கொண்டு வரப்படுகின்றன. அமெரிக்கா-மெக்சிகோ எல்லை வழியே கடத்துவதற்காக, அங்கு கோகோயின் சிறு சிறு சுமைகளாக மாற்றப்படுகிறது. அமெரிக்காவின் கோகோயின் வந்திறங்கும் புள்ளிகளாக பிரதானமாக இருப்பவை அரிசோனா, தெற்கு கலிபோர்னியா, தெற்கு புளோரிடா, மற்றும் டெக்சாஸ் ஆகியவையாகும். பொதுவாக, சாலை வாகனங்கள் வழியே அமெரிக்க மெக்சிகோ எல்லையின் ஊடாக கடத்தப்படுகின்றன. அமெரிக்காவில் 65% கோகோயின் மெக்சிகோ வழியாக நுழைகின்றது, எஞ்சியதில் பெரும்பகுதி புளோரிடா வழியாக நுழைகிறது.  
கொலம்பியா, மற்றும் சமீபத்தில் மெக்சிகோவின் கோகோயின் கடத்தல்காரர்களும், கரீபியன், பஹாமா தீவு சங்கிலி, மற்றும் தெற்கு புளோரிடா முழுவதிலும் எண்ணற்ற கடத்தல் தடங்களை ஸ்தாபித்திருக்கின்றனர். பெரும்பாலும் மெக்சிகோ அல்லது டொமினியன் குடியரசில் இருந்து கடத்தல் பேர்வழிகளை இந்த மருந்தை கடத்தும் போக்குவரத்திற்கு வாடகைக்கு அமர்த்திக் கொள்கின்றனர். கடத்தல்காரர்கள் தங்களது மருந்தினை அமெரிக்க சந்தைகளுக்கு கடத்துவதற்கு பல்வேறுபட்ட கடத்தல் உத்திகளைப் பயன்படுத்துகின்றனர். பஹாமா தீவுகள் அல்லது பூர்டோ ரிகோ கரைகளில் வான் வழியே 500-700 கிலோ வரை போடுவது, 500-2000 கிலோ வரை நடுக்கடலில் படகுக்கு படகு மாற்றுவது, மற்றும் மியாமி துறைமுகம் வழியே டன்கணக்கான கோகோயின்களை வர்த்தக போக்குவரத்தின் வழி கொண்டுவருவது ஆகியவை இவற்றில் அடக்கம்.
# கோக்கைன்

## சட்டவிரோத வர்த்தகம்

### கடத்தல் மற்றும் விநியோகம்

#### சிலி வழி

கோகோயின் கடத்தலின் இன்னொரு வழி சிலி வழியே நடக்கிறது, பொலிவியாவுக்கு மிக அருகிலான கடல்துறைமுகங்கள் வடக்கு சிலி பகுதியில் அமைந்திருப்பதால் பொலிவியாவில் உற்பத்தி செய்யப்படும் கோகோயின் பிரதானமாக இந்த வழியாகக் கடத்தப்படுகிறது. வறண்ட பொலிவிய-சிலி எல்லைப்பகுதி 4x4 வாகனங்களால் எளிதில் கடக்கப்பட்டு பின் அங்கிருந்து இகுவிக் மற்றும் அன்டோஃபகஸ்டா நோக்கி செல்கின்றன. கோகோயின் விலை பெரு மற்றும் பொலிவியாவைக் காட்டிலும் சிலி<nowiki/>யில் அதிகமாய் இருக்கும் என்றாலும் இறுதி இலக்கு பொதுவாக ஐரோப்பாவாகத் தான் இருக்கிறது, அதிலும் ஸ்பெயினில் குறிப்பாக தென் அமெரிக்காவில் இருந்து குடியேறியவர்களிடையே போதைக் கடத்தல் வலைப் பின்னல்கள் நிலவுகின்றன.
# கோக்கைன்

## சட்டவிரோத வர்த்தகம்

### கடத்தல் மற்றும் விநியோகம்

#### உத்திகள்

கோகோயின் சிறிய, மறைக்கப்பட்ட, கிலோகிராம் அளவுகளில் “குருவிகள்” என்று அழைக்கப்படுகிற கொரியர்களின் வழியாகவும் கடத்தப்படுகிறது, அவர் ஒரு எல்லையை சட்டப்பூர்வமாக, உதாரணமாக ஒரு துறைமுகம் அல்லது ஏர்போர்ட் வழியாகவோ, அல்லது சட்டவிரோதமாக வேறெந்த வழியிலோ கடக்க முயல்வார். இந்த கடத்தல்பொருட்கள் இடுப்பு அல்லது கால்கள் அல்லது பைகளில் மறைக்கப்பட்டிருக்கும், அல்லது உடம்பில் மறைத்து வைக்கப்பட்டிருக்கும். இந்த குருவி பிடிபடாமல் கடந்து விட்டால், இந்த கும்பல் லாபத்தின் பெரும்பகுதியை எடுத்துக் கொள்ளும். ஆனால் அந்த ஆண்/பெண் மாட்டிக் கொண்டு விட்டால், அவருடனான அனைத்து தொடர்புகளையும் கடத்தல் கும்பல் துண்டித்துக் கொண்டு விடும், அதன்பின் கடத்தல் குற்றத்திற்கான விசாரணையில் பொதுவாக அந்த நபர் தனிமனிதனாகத் தான் நிற்பார்.  
மேற்கு கரீபியன்-மெக்சிகோ வளைகுடா பகுதிகளில் உள்ள தளங்களுக்கு கோகோயினைக் கடத்த மொத்த சரக்கு கப்பல்களும் கூட பயன்படுத்தப்படுகின்றன. பொதுவாக இந்த கப்பல்கள் சராசரியாய் சுமார் 2.5 டன்களை சுமந்து செல்லும் 150-250-அடி (50-80 மீ) கடல் போக்குவரத்து கப்பல்களாய் இருக்கும். வர்த்தகரீதியான மீன்பிடி படகுகளும் கடத்தல் நடவடிக்கைகளுக்கு பயன்படுகின்றன. பொழுதுபோக்கு கடல் பயணங்கள் அதிக அளவில் நிகழக் கூடிய பகுதிகளில், உள்ளூர் மக்கள் இதற்கு பயன்படுத்தக் கூடிய விரைவுப் படகுகள் போன்ற அதே வாகனங்களை கடத்தல்காரர்களும் பயன்படுத்துகின்றனர்.  
கோகோயினை கொலம்பியாவில் இருந்து வடக்கில் கொண்டுவர போதை மருந்து கடத்தல் கும்பல் பயன்படுத்தும் சமீப சாதனங்களில் நவீன மருந்து சுமக்கும் நீர்மூழ்கிப் படகுகளும் இருப்பதாக, மார்ச் 20, 2008 அன்று செய்தி வெளியானது. ஒரு காலத்தில் இவை போதை மருந்து யுத்தத்தின் பக்கவாட்டு காட்சிப்பொருள் போல் பார்க்கப்பட்டன என்றாலும், ஆரம்ப கால மாடல்களை விட அதிகமான சுமைகளை ஏற்றி செல்லும் திறனுடையதாகவும், விரைந்து செல்வனவாகவும், கூடுதல் கடல்தாங்கு திறனுடையதாகவும் ஆகியிருக்கின்றன, என்று இவற்றைப் பிடிக்கும் பொறுப்பில் உள்ளவர்கள் தெரிவிக்கிறார்கள்.
# கோக்கைன்

## சட்டவிரோத வர்த்தகம்

### நுகர்வோருக்கான விற்பனை

அனைத்து பெரிய நாடுகளின் மெட்ரோபொலிட்டன் பகுதிகளிலும் கோகோயின் தயாராய் கிடைக்கத்தக்கதாய் இருக்கிறது. அமெரிக்காவின் தேசிய மருந்து கட்டுப்பாட்டுக் கொள்கை அலுவலகம் வெளியிட்டுள்ள *சம்மர் 1998 பல்ஸ் செக்* கணக்கின் படி, கோகோயின் பயன்பாடு நாடெங்கிலும் ஸ்திரமுற்றிருந்தது, சான் டியகோ, பிரிட்ஜ்போர்ட், மியாமி, மற்றும் பாஸ்டன் ஆகிய இடங்களில் மட்டும் சிறு அதிகரிப்புகள் அறியப்பட்டன. மேற்கில் கோகோயின் பயன்பாடு சற்று குறைந்திருந்தது என்றால், மீதாம்பெடமைனுக்கு சில பயனர்கள் மாறி விட்டிருந்ததே காரணம் என்று கூறப்பட்டது; மீதாம்பெடமைன் விலை மலிவு என்பதோடு நீண்ட நேரம் உச்சத்தை பராமரிக்கிறது. ஆயினும் கோகோயின் பயன்படுத்துவோர் எண்ணிக்கை வெகு அதிகமாகவே இருக்கிறது, நகர்ப்புற இளைஞர் இடையே தான் இது செறிவுற அமைந்துள்ளது.  
முன்னர் குறிப்பிட்ட அளவுகளுக்குக் கூடுதலாய், கோகோயின் “பில் சைஸ்” அளவுகளிலும் விற்கப்படலாம்: உதாரணமாக, $10 கொண்டு ஒரு “டய்ம் பேக்” வாங்கலாம், இதில் கோகோயின் மிகச் சிறு அளவில் (0.1-0.15கி) கொண்டிருக்கும். இருபது டாலர்கள் கொடுத்து 0.15-0.3கி வரை வாங்க முடியும். ஆயினும் கீழ் டெக்சாஸ் பகுதியில், கிடைக்க எளிதாய் இருப்பதால் அது இன்னும் விலை மலிவாய் கிடைக்கிறது: $10 க்கு 0.4கி, $20 க்கு 0.8-1.0 கிராமும் ஒரு எய்ட் பால் (3.5 கி) கோகோயினை $60 முதல் $80 வரையான விலையிலும் தரம் மற்றும் டீலரைப் பொறுத்து மாறுபடும் விலைகளில் வாங்கலாம். இந்த விலைகளும் அளவும் இளைஞர்களிடையே மிகவும் பிரபலமானதாகும், ஏனெனில் இவை செலவு குறைந்தவையாக இருப்பதோடு ஒருவரின் உடம்பில் எளிதில் மறைத்துவிடக் கூடிய அளவாகவும் இருக்கிறது. தரமும் விலையும் தேவை மற்றும் விநியோகத்தைப் பொறுத்தும், புவியியல் அமைவிடத்தைப் பொறுத்தும் மிகப்பெரும் வேறுபாடுகளைக் கொண்டிருக்கும்.  
அநேக ஐரோப்பிய நாடுகளில் கோகோயினின் பொதுவான சில்லறை விலை கிராமுக்கு 50€ முதல் 75€ வரை இருப்பதாக போதை மருந்து மற்றும் போதைக்கு அடிமைப் பழக்கத்திற்கான ஐரோப்பிய கண்காணிப்பு மையம் தெரிவிக்கிறது, ஆயினும் சைப்ரஸ், ரோமானியா, ஸ்வீடன் மற்றும் துருக்கி ஆகிய நாடுகள் விலை இன்னும் உயர்ந்து காணப்படுவதாகத் தெரிவிக்கின்றன.
# கோக்கைன்

## சட்டவிரோத வர்த்தகம்

### நுகர்வு

வருடாந்திர உலக கோகோயின் நுகர்வு இப்போது சுமார் 600 மெட்ரிக் டன்களாக உள்ளது, இதில் அமெரிக்கா சுமார் 300 மெட்ரிக் டன்களை, அதாவது மொத்த அளவில் 50%, நுகர்கிறது, ஐரோப்பா சுமார் 150 மெட்ரிக் டன்களை, அதாவது மொத்த அளவில் 25%, நுகர்கிறது, உலகின் எஞ்சிய பகுதிகள் எஞ்சிய 150 மெட்ரிக் டன்கள் அல்லது 25% ஐ நுகர்கின்றன.
# கோக்கைன்

## கோகோயின் கலப்படப்பொருட்கள்

கோகோயின் இதுபோன்ற பலபொருட்களுடன் “உடைக்க”ப்படுகிறது:  
மயக்கவஸ்துகள்:  
- லிடோகேயின்
- பென்ஸோகேயின்
- புரோகேயின்  
மற்ற தூண்டிகள்:  
- கஃபெயின்
- எபெட்ரைன்
- மெதாம்பெடமின்  
மந்த துகள்கள்:  
- சமையல் சோடா
- இனோஸிடால்
# கோக்கைன்

## பயன்பாடு

ஐநா 2007 அறிக்கையின் படி, கோகோயின் பயன்பாடு மிக அதிகமாகக் கொண்டிருக்கும் நாடு ஸ்பெயின் ஆகும் (ஆய்வுக்கு முந்தைய ஆண்டில் வயது வந்தோரில் 3.0% சதவீதமாக இருந்தது).
பயன்பாட்டு விகிதம் 1.5% ஐ எட்டுகிற அல்லது தாண்டுகிற மற்ற நாடுகளாக அமெரிக்கா (2.8%), இங்கிலாந்து மற்றும் வேல்ஸ் (2.4%), கனடா (2.3%), இத்தாலி (2.1%), பொலிவியா (1.9%), சிலி (1.8%), மற்றும் ஸ்காட்லாந்து (1.5%) ஆகியவை உள்ளன. வுக்கு அடுத்து) கோகோயின் இருக்கிறது, அத்துடன் உலகின் மிகப் பெரிய கோகோயின்
# கை

**கை** (மரு./இலத்தீன்: manus, pl. manūs) பொதுவாக ஓர் முதனியின் கரம் அல்லது முன்னுறுப்பொன்றின் இறுதியில் இருக்கும், பொருட்களைப் பற்றிக்கொள்ளும் தன்மையுடையதும் பல விரல்களைக் கொண்டதுமான உடலுறுப்பாகும்.
கைகள் தன்னைச் சுற்றியுள்ளவற்றை கையாள முக்கியமான உறுப்பாகும். பெரிய பொருட்களைப் பற்றிக் கொள்ளவும் (பெரு உந்துதிறன்) சிறு கற்களையும் பிரிக்கவும் (நுண் உந்து திறன்) இவை பயனாகின்றன. விரல்முனைகள் உடலின் மிக அடர்த்தியான நரம்புத் தொகுதிகளைக் கொண்டிருப்பதால், தொடு உணர்ச்சி மூலமான பின்னூட்டம் கிடைக்கிறது;இது உடலை சரியாக இருக்கையில் வைக்கும் திறனுடையது.தொடு உணர்ச்சி என்றாலே கைகள் என்ற தொடர்பு இதனாலேயே ஏற்பட்டுள்ளது.மற்ற இரட்டை உறுப்புகளான கண்கள், காதுகள்,கால்கள் போன்று ஒவ்வொரு கையும் மூளையின் எதிர்த்தரப்பு அரைக்கோளத்தால் ஆளப்படுகின்றன. (வலது கை இடது புற மூளை அரைக்கோளத்தாலும், இடது கை வலதுபுற மூளை அரைக்கோளத்தாலும் கட்டுப்படுத்தப்படுகின்றன).தனி கையினால் செய்யப்படும் செயல்களுக்கு (எழுதுவது,வரைவது) விரும்பப்படும் கையைக் கொண்டே ஒருவர் வலதுகைக்காரர் அல்லது இடதுகைக்காரர் என அழைக்கப்படுகிறார்.
# கை

## அறிவியலில் கை எனப்படுவது யாது?

பல பாலூட்டிகளும் பிற விலங்குகளும் கையைப் போன்றே பற்றிக்கொள்ளும் புற உறுப்புகளை,(நாய் போன்றவற்றின் பாத நகங்கள்,பறவைகளின் வளைந்த நகங்கள்)கொண்டிருந்தாலும் அவையெல்லாம் அறிவியலில் கைகளாகக் கருதப்படுவதில்லை. முதனிகளிடையே மட்டுமே கைகள் அமைந்துள்ளன. கைகளுக்கு எதிரெதிரான கட்டைவிரல்கள் இருக்கும்.  
மனிதர்களுக்கு இரண்டு கைகள் மட்டுமே (பிறவிக்குறையாக கூடுதல் கைகள் இருக்கலாம்), உள்ளன. மனிதக் குரங்குகளுக்கும் குரங்குகளுக்கும் சிலநேரங்களில் அவற்றின் கால் விரல்கள் நீண்டிருப்பதாலும், கால் கட்டை விரல்கள் எதிர்த்திருப்பதாலும் கைகளைக் கொண்டு செய்யும் செயல்களைக் கால்களாலும் செய்ய முடிவதாலும் நான்கு கைகள் கொண்டவையாக விவரிக்கப்படுகின்றன. சில மனிதக்குரங்குகளின் கால்விரல்கள் மனிதர்களுடைய கைவிரல்களை விடப் பெரியவை.  
உயிர்கள் உருவான வரலாற்றை ஆராயும் உடற்கூறு அறிஞர்கள் *கை* என்ற சொல்லை முன்னுறுப்பொன்றில் விரல்கள் ஒட்டியுள்ளதைக் குறிக்கவும் பயன்படுத்துகின்றனர். காட்டாக மூன்று விரல்கள் உடைய பறவைகளின் கைக்கும் இரண்டு விரல்கள் கொண்ட டினோசர் கைக்கும் உள்ள ஒற்றுமையை ஆராய்வதைக் கூறலாம்.
# சி. சி. என். ஏ

**CCNA** என்பது சிஸ்கோ என்ற நிறுவனம் வழங்கும் சான்றளிப்பான **சிஸ்கோ சான்றளித்த பிணைய கூட்டாளி** என்ற சொற்தொடரின் சுருக்கப்பெயர் ஆகும். பேசும் போதோ அல்லது எழுதும் போதோ, இந்த சான்றளிப்பு சரியாக அதன் முதல் எழுத்துக்களைக்கொண்டு மட்டும் உருவான CCNA என்ற பெயரில்தான் குறிக்கப்படுகிறது, அதன் முழுப்பெயரில் அல்ல.  
CCNA சான்றளிப்பு என்பது ஓர் இரண்டாவது மட்ட சிஸ்கோ தொழிற் துறை சான்றளிப்பாகும், அது ஒரு வேலை பழகும் நபருக்கு பிணையத்தைப்பற்றிய அடித்தள அறிவாற்றலை சுட்டிக்காட்டுகிறது. CCNA சான்றளிப்பு என்பது இடைநிலை-அளவு கொண்ட வழிச்செயலி மற்றும் நிலைமாற்றி பிணையங்களை நிறுவுதல், கட்டமைத்தல், செயல்படுத்துதல் மற்றும் தொல்லை துணிதல் போன்றவைகளை செயல்படுத்தும் திறமையுடன், தொலை தூரங்களில் உள்ள பெரும்பரப்பு வலையமைப்புகளை இணைத்து செயற்படுத்தல் மற்றும் சரிபார்த்தல் போன்ற திறன்களை உறுதிபடுத்துகிறது.  
CCNA சான்றிதழ் பெறுவதற்கு, 640-802 என்ற தேர்வில் தேர்ச்சி பெறுவதற்கான மதிப்பெண்களை பெறவேண்டும், அல்லது ICND1 640-822 மற்றும் ICND2 640-816 என்ற அளவில் இரண்டு தேர்வுகளிலும் தேர்ச்சி பெறுவதற்கான மதிப்பெண்களை பெறவேண்டும். ICND1 தேர்வில் தேர்ச்சி பெற்றால் ஒருவருக்கு சிஸ்கோ சான்றளித்த நுழைவு பிணைய தொழில்நுட்ப வல்லுநர் (CCENT) என்ற சான்றிதழ் கிடைக்கப்பெறலாம். தேர்ச்சி பெறுவதற்கான மதிப்பெண்கள் புள்ளிவிவர பகுப்பாய்வு முறையில் நிர்ணயிக்கப்படுகிறது மேலும் அவை மாற்றம் அடைந்து கொண்டே இருக்கலாம். தேர்வு முடிவுற்ற பிறகு, தேர்வர்கள் ஒரு மதிப்பெண் அறிக்கையைப் பெறுவார்கள் மேலும் அத்துடன் தேர்வுப்பிரிவினர் நடத்திய தேர்வில் கிடைத்த மதிப்பெண்கள் பற்றிய விவரங்களுடன் அந்த தேர்வில் தேர்ச்சி பெறுவதற்கான, புதிதாக நிர்ணயம் செய்த மதிப்பெண் அளவையும் குறிப்பிட்டு அறிக்கை வழங்கப்படுகிறது..  
சிஸ்கோ நிறுவனம் தேர்ச்சி பெறுவதற்கான மதிப்பெண்களை வெளியிடுவதில்லை, ஏன் என்றால் தேர்வில் கேட்ட கேள்விகள் மற்றும் தேர்ச்சி பெறுவதற்கான மதிபெண்கள் இரண்டும் மாறுதல் அடையலாம்..
# சி. சி. என். ஏ

## CCNA செறிவுகள்

அக்டோபர் 2008 அன்று சிஸ்கோ மேலும் மூன்று செறிவுகளை கூட்டியது. கூட்டாளி மட்டத்திலான இச்செறிவுகள், குரல், பாதுகாப்பு மற்றும் வயர்லெஸ் (கம்பியில்லா) நுட்பங்களில் ஒரு தனிமனிதனின் சிறப்புவாய்ந்த செயல்திறமைகளை உறுதி செய்கின்றன.